open-index/open-wikipedia-markdown huggingface dataset:
Duchoň (film)

***Duchoň*** je slovenský životopisný film, ktorý mal premiéru 31. júla 2025. Film režiséra Petra Bebjaka sa zameriava na biografiu slovenského speváka Karola Duchoňa. Do hlavnej úlohy bol vybratý Vladislav Plevčík. Do snímky bol zapojený aj český herec Vojtěch Kotek, ktorý stvárnil rolu českého speváka Karla Gotta.

Snímka bola uvedená na Filmovom festivale v Karlových Varoch za prítomnosti hlavných hercov a štábu. Producent Šesták a režisér Bebjak sa rozhodli vyrozprávať dej príbehu retrospektívne.

## Herecké obsadenie
* Vladislav PlevčíkKarol Duchoň
* Anna Jakab RakovskáElena Duchoňová
* Vojtěch KotekKarel Gott
* Gregor HološkaDuchoňov otec
* Agáta SpisákováDuchoňova matka
* Dagmar Edwardsmoderátorka
* Anna GajdzikováEva Kostolányiová
* Tomáš Maštalír
* Daniel Fischer
* Juraj Hrčka
* Juraj Bača
* Adrian Jastraban
* Alena PajtinkováEva Máziková
* Daniel Žulčák
* Jakub Miščik
* Vladimír Javorský
* Branislav Bystriansky
* Adam Herich
* Marek Geišberg
* Zuzana Páleníková
* Zuzana Stavná
* Petra Dubayovácameo
* Dana Miklášovákomparz

## Fakty a zaujímavosti
* Po troch týždňoch od premiéry videlo snímku v kinách vyše 190 tisíc divákov.
* V roku 2025, bol film uvedený na 75. výročie narodenia hudobníka Karola Duchoňa.
* Bebjakov projekt vznikol v spolupráci s Voyo.
* Natáčanie snímky trvalo necelý mesiac a odohrávalo sa na Slovensku a v Česku.
* Jednou z najťažších častí predprodukcie filmu bolo riešenie hudobných práv.
* Duchoň je prvou Bebjakovu životopisnou snímkou.
* Maskovanie hlavného herca Vladislav Plevčíka trvalo niekedy až päť hodín.
* Scenár k filmu Duchoň vznikol aj na základe pripomienok spevákovej rodiny a knihy Romana Slušného Muž s veľkým srdcom.

## Galéria

Súbor:59th Karlovy Vary International Film Festival, Duchoň 05.jpg|Premiéra snímky *Duchoň* na KVIFF, ktorá bola uvedená v sekcii špeciálne premietania.
Súbor:59th Karlovy Vary International Film Festival, Duchoň 03.jpg|Hlavní herci: Vladislav Plevčík, Anna Gajdziková, Vojtěch Kotek.
Súbor:59th Karlovy Vary International Film Festival, Duchoň 02.jpg
Súbor:59th Karlovy Vary International Film Festival, Duchoň 01.jpg


## Referencie

## Iné projekty

## Externé odkazy
* 
* 
* 
* 
* 

Kategória:Filmy podľa názvu
Kategória:Filmy z 2025
Kategória:Slovenské filmy
Kategória:Životopisné filmy
Turica ostrozubá

**Turica ostrozubá** (iný názov **hviezdnik ostrozubý**, ) je druh  byliny rodu turica, z čeľade astrovité (*Asteraceae*). Jej prirodzený areál zahŕňa oblasti v Kanade a Spojených štátoch.

## Opis
Turica ostrozubá je krátko trváca, vzácnejšie jednoročná bylina. Koreň je vretenovitý, tenký, rozkonárený, zakončený drobnou koreňovou hlavou. Byľ je priama, jednoduchá, hranatá, husto pritisnuto chlpatá, vysoká 30 až 80 cm.

Prízemné listy sú dlho stopkaté, čepeľ je široko vajcovitá, na báze zúžená, celistvookrajová alebo s jedným až tromi zubmi, dlhá 50 až 80 mm, široká do 20 mm, na líci a rube jemne chlpatá. Dolné byľové listy sú podobné prízemným, horné listy sú sediace, čepeľ je čiarkovito kopijovitá, celistvookrajová, tupo končistá.

Úbory sú lúčovité, v počte 10 až 25, s priemerom 15 až 20 mm, usporiadané do skráteného mnohoramenného vrcholíkového súkvetia. Zákrov je kužeľovitý až pologuľovitý, zákrovné listene sa škridlicovito prekrývajú, sú roztrúsene chlpaté, bielo lemované, len pozdĺž strednej žilky zelené. Lôžko úboru je drobné, tupo kužeľovité. Lúčovité kvety sú v počte do 80, dlhé do 8 mm, biele. Rúrkovité kvety v terči sú žlté, dlhé do 2,5 mm.

Plodmi sú veľmi drobné, sploštené, jemne chlpaté nažky s chocholcom.

## Rozšírenie
Turica ostrozubá je pôvodná v Severnej Amerike a v južnej Kanade. Druhotne bola vzácne zavlečená do strednej a východnej Európy, severnej Ázie a na Havaj. Na Slovensku sa vyskytuje veľmi vzácne v panónskej oblasti a na Podunajskej nížine, hojnejšia je len na Záhorí. Ojedinele zasahuje do karpatskej oblasti v Malých Karpatoch, Slanských vrchoch a Bukovských vrchoch.

## Ekológia
Turica ostrozubá sa vyskytuje v rôznych typoch lúčnych spoločenstiev na piesčitom substráte v presvetlených lesoch od nížin po podhorský vegetačný stupeň. Najvyššie zaznamenaný výskyt pochádza z oblasti Herľany (Rankovské skaly), vo výške . Kvitne od mája do júla.

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
* *[[Erigeron strigosus var. septentrionalis]]* 
* *[[Erigeron strigosus var. strigosus]]*
* *[[Erigeron strigosus var. traversii]]* 

## Referencie

## Iné projekty

Kategória:Flóra na Slovensku
ostrozubá
Kategória:Nepôvodné druhy rastlín
Kategória:Rastliny s bielymi kvetmi
Kategória:Rastliny so žltými kvetmi
Zimný štadión Trebišov

náhľad|Zimný štadión Trebišov
**Zimný štadión Trebišov** sa nachádza na juhovýchode Slovenska v meste Trebišov.

Štadión bol postavený v roku 1994 a jeho kapacita je 4 500 miest, z toho 3 638 na sedenie a 600 na státie. Je to domáci štadión tímu HK Trebišov. V blízkosti štadióna sa nachádza aj hokejbalové ihrisko a tenisové kurty. Vo vnútri sa nachádza reštaurácia. Hráva sa tu TIPOS Slovenská hokejová liga.

## Externé odkazy

* https://myliga.cloud/stadiums/show/76
* HK Trebišov

Kategória:Stavby v Trebišove
Kroneckerova delta

**Kroneckerova delta** alebo **Kroneckerov symbol** (pomenovaná podľa Leopolda Kroneckera) je funkcia dvoch premenných, zvyčajne prirodzených čísel. Hodnota funkcie je 1, ak sú premenné totožné a 0, ináč:

:\delta_{ij} = \begin{cases}
0 &\text{ak } i \neq j,   \\
1 &\text{ak } i=j.   \end{cases}
Alebo použitím Iversonovej notácie:

:\delta_{ij}=[i=j].
Kroneckerova delta sa prirodzene objavuje v mnohých oblastiach matematiky, fyziky, inžinierstva a informatiky.

## Vlastnosti
Nasledujúce rovnosti sú splnené:

:\begin{align}
\sum_{j} \delta_{ij} a_j &= a_i,\\
\sum_{i} a_i \delta_{ij} &= a_j,\\
\sum_{k} \delta_{ik}\delta_{kj} &= \delta_{ij}.
\end{align}
Vďaka týmto formulám a faktu, že prvky n \times n jednotkovej matice \overline{\textbf{I}} môžeme stotožniť s Kroneckerovou deltou (I_{ij} = \delta_{ij}), môžeme považovať \overline{\delta} za jednotkovú maticu.

V n-rozmernom Euklidovskom priestore môžeme zapísať štandardný skalárny súčin ako

:=\sum_{k,l} a_k \delta_{kl} b_l=\sum_{k} a_k b_k,

alebo využitím Einsteinovej sumačnej konvencie

:=a_k b_k.

## Zovšeobecnenie
Kroneckerova delta je považovaná ako tenzor druhu (1,1). Kroneckerov tenzor môže byť zapísaný ako \delta^i_j s kovariantným indexom j a kontravariantným indexom i:

:\delta^{i}_{j} = \begin{cases} 0 & (i \ne j), \\ 1 & (i = j). \end{cases} 
Iversonove zátvorky sú zovšeobecnením Kroneckerovej delty, pričom Kroneckerova delta je špeciálnym prípadom, kde podmienkou je rovnosť:

:\delta_{ij}=[i=j].

## Referencie


Kategória:Lineárna algebra
Kategória:Eponymické termíny v matematike
Boršov (prítok Hornádu)

**Boršov** je vodný tok v Nízkych Tatrách a Hornádskej kotline na území okresu Poprad. Je to pravostranný prítok Hornádu s dĺžkou približne 6,5 km a je tokom V. rádu.

## Priebeh toku
Potok pramení vo východnej časti Nízkych Tatier, na východe geomorfologického podcelku Kráľovohoľské Tatry, v ich časti Predná hoľa, v lokalite Rakáč, v nadmorskej výške približne 

Prameň sa nachádza v oblasti (nateraz po ťažbe /2025/) nesúvislého lesného porastu v závere nevýraznej doliny. Od prameňa tečie severným smerom cez lokalitu Boršov a následne sa stáča na severovýchod popod hrebeň Šlichtálka. Priberá pravostranný prítok z lokality Nad Glacom a pokračuje úpätím Kotličky (). Opúšťa Nízke Tatry a vteká do Hornádskej kotliny a jej podcelku Vikartovská priekopa. Vytvára oblúk na sever a na okraji ochranného pásma Národného parku Slovenský raj priberá svoj najvýznamnejší, ľavostranný prítok. Križuje cestu do Spišského Bystrého a zvlnenou poľnohospodárskou krajinou pokračuje severovýchodným smerom. Na dolnom toku ešte priberá menší ľavostranný prítok a následne sa už pri osade Dubina, severne od Hranovnice, v nadmorskej výške približne  vlieva pravostranne do Hornádu. Potok patrí do širšieho povodia rieky Slaná.

Potok pramení a preteká iba katastrálnym územím obce Hranovnica v okrese Poprad v Prešovskom kraji.

## Referencie

## Pozri aj
* Nízke Tatry, Kráľovohoľské Tatry, Predná hoľa (geomorfologická časť)
* Hornádska kotlina, Vikartovská priekopa

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Poprad
Ktoś Gdzieś Kiedyś Coś

**Ktoś Gdzieś Kiedyś Coś** je poľská bluesrocková skupina, založená v roku 2011 z iniciatívy Artura Pasternaka ako inštrumentálna kapela. Skupina sa zameriava na tvorbu autorskej hudby, pričom jej repertoár dopĺňajú vybrané poľské a zahraničné coververzie.

## Dejiny
Skupina vznikla v roku 2011 z iniciatívy Artura Pasternaka. Svoj prvý koncert odohrala vo februári 2012 počas podujatia „Walentynki“. V novembri 2013 predstavila skladby „Partyzant“ a „Smutas“ vo vroclavskom klube Alibi, čo jej umožnilo zúčastniť sa *Hudobnej bitky Rádia Wrocław* (Muzyczna Bitwa Radia Wrocław). Skupina sa prebojovala do semifinále súťaže a vo vysielaní rádia zazneli jej autorské skladby „Partyzant“ a „Trójka“.

V januári 2014 vydala svoje debutové EP, ktoré obsahovalo päť inštrumentálnych skladieb. V tom istom roku vystúpila ako predkapela legendárnej formácie Nocna Zmiana Bluesa vo vroclavskom klube Anima a tiež na podujatí „Majówka z kapelą Dżem“ v Borowej. Okrem toho odohrala koncert v Oleśnici s Magdalenou Piskorczyk a zúčastnila sa mnohých kultúrnych podujatí a klubových vystúpení.

Do decembra 2015 *Ktoś Gdzieś Kiedyś Coś* fungoval ako inštrumentálne kvarteto zložené z bicích, basgitary, elektrickej gitary a harmoniky. Spev nahrádzali inštrumentálne improvizácie.

Na prelome rokov 2015 a 2016 sa k skupine pripojili gitarista Wojciech Oleniasz a speváčka Ewa Bąkowicz, ktorú hudobníci objavili v bare karaoke a pozvali ju spievať na 24. finále WOŚP. Od tohto momentu začala kapela pracovať na vlastných textoch a nových aranžmánoch svojich skladieb. Výsledky tejto práce bolo možné počuť na mnohých koncertoch, vrátane XI. ročníka festivalu „Blues nad Odrą“.

V októbri 2018 skupina nahrala materiál na svoj druhý album s názvom *Daleko od bluesa*, ktorý vyšiel v roku 2019. V nasledujúcich rokoch ho propagovala na koncertoch, no zároveň čelila ťažkému obdobiu pandémie a nedostatku príležitostí na živé vystúpenia. V polovici roku 2023 skupinu opustila speváčka Ewa Bąkowicz (v roku 2025 vystúpila ako hosť), no jej činnosť pokračovala. Kapela hľadala nového speváka a súčasne pracovala na nových skladbách.

V roku 2023 sa ku kapele pridal klávesista Kornel Lipiński a v roku 2024 spevák Tomasz Styrna, čo obohatilo jej zvuk. Skupina sa vrátila na scénu a plánuje ďalšiu propagáciu prostredníctvom koncertov, súťaží a bluesrockových festivalov.

## Členovia skupiny
;Súčasné zloženie
* Tomasz Styrna – spev (2024 – doteraz)
* Sebastian Matłok – harmonika (2011 – doteraz)
* Wojciech Oleniasz – gitara (2015 – doteraz)
* Łukasz Grzeliński – bicie (2011 – doteraz)
* Roman Bielecki – basová gitara (2011 – doteraz)
* Kornel Lipiński – klávesy (2023 – doteraz)

;Bývalí členovia
* Ewa Bąkowicz – spev (2015 – 2023)
* Artur Pasternak – gitara (2011 – 2016)

## Diskografia
* *Ktoś Gdzieś Kiedyś Coś* (EP, 2014)
* *Daleko od bluesa* (2019)

## Referencie

## Externé odkazy
* Skupina na stránke GCKiS Trzebnica

Kategória:Poľské hudobné skupiny
Kategória:Bluesrockové hudobné skupiny
Lubenský potok (prítok Beňatinskej vody)

**Lubenský potok** je potok v severozápadnej časti okresu Sobrance. Je to ľavostranný prítok Beňatinskej vody s dĺžkou približne 1,4 km.

Pramení vo Vihorlatských vrchoch, v geomorfologickom podcelku Popriečny, na západnom svahu vrchu Starý Koňuš () v nadmorskej výške približne 

Od prameňa tečie na severozápad v lesnom extraviláne obce Beňatina, potom sa esovito stáča a opäť pokračuje na severozápad. Napokon juhozápadne od obce Beňatina v nadmorskej výške približne  ústi do Beňatinskej vody.

## Referencie

Kategória:Potoky na Slovensku
Kategória:Povodie Laborca
Kategória:Povodie Uhu
Kategória:Vodné toky v okrese Sobrance
Kategória:Vodné toky vo Vihorlatských vrchoch
Kategória:Beňatina
Mayhem (album Lady Gaga)

***Mayhem*** (štýlizované veľkými písmenami) je siedmy štúdiový album americkej speváčky Lady Gaga. Bol vydaný 7. marca 2025 prostredníctvom vydavateľstiev Streamline a Interscope Records. Počas tvorby albumu Gaga spolupracovala s producentmi ako Andrew Watt, Cirkut a Gesaffelstein, výsledkom čoho je album s „chaotickým rozmazaním žánrov“, prevažne synth-popu, s vplyvmi industrial dance, a prvkami electro, disco, industrial pop, rocku, pop rocku a dance-pop. Textovo skúma témy lásky, chaosu, slávy, identity a túžby, pričom využíva metafory transformácie, duality a excesu. Jeho texty sa zaoberajú vplyvom celebrít, bojom medzi verejným obrazom a osobným ja, ako aj eufóriou a bezstarostnosťou ako formami úniku.

Album bol nahraný v štúdiu Rick Rubina Shangri-La, v Malibu v Kalifornii. Albumu predchádzalo vydanie dvoch singlov. Hlavný singel, „Disease“, bol vydaný 25. októbra 2024. „Abracadabra“ nasledoval ako druhý singel 3. februára 2025, pričom dosiahol piate miesto v rebríčku ''Billboard'' Global 200 a trináste miesto v americkom ''Billboard'' Hot 100. *Mayhem* obsahuje aj duet s Brunom Marsom „Die with a Smile“, ktorý vyšiel ako singel 16. augusta 2024. Duet získal Cenu Grammy za najlepší popový výkon dua alebo skupiny na 67. ročníku Grammy Awards. *Mayhem* sa stal komerčne úspešným, debutoval na prvom mieste v 15 krajinách vrátane Austrálie, Fínska, Nemecka, Írska, Nórska, Spojených štátov, Talianska, Spojeného kráľovstva a Švajčiarska, pričom v rebríčkoch Francúzska, Holandska a Švédska sa umiestnil na druhom mieste.

*Mayhem* získal kritické uznanie, pričom recenzenti ho označili za silný návrat k popovým koreňom Lady Gaga, konkrétne k albumu *[[The Fame]]* (2008), čím sa stal jej najuznávanejším albumom podľa *Metacritic*. Recenzenti vyzdvihli produkciu, štýlovú rozmanitosť, súdržnosť albumu a spomenuli hudobné inšpirácie od popových umelcov ako David Bowie, Prince, Siouxsie and the Banshees a Blondie, hoci niektorí kritizovali rozdiel medzi tónom singlov a celkovým albumom, nazývajúc ho "návnadou a zmenou".

## Zoznam skladieb
Všetky skladby produkovali Lady Gaga, Andrew Watt a Cirkut, pokiaľ nie je uvedené inak.

**Poznámky**
* „Abracadabra“ obsahuje interpoláciu skladby „Spellbound“ (1981), ktorú napísali Susan Ballion, Peter Edward Clarke, John McGeoch a Steven Severin, a ktorú pôvodne nahrala skupina Siouxsie and the Banshees.

## Referencie

## Zdroj

Kategória:Albumy Lady Gaga
Kategória:Hudobné albumy z 2025
Gauguin

***Gauguin*** () je francúzsky životopisný film, ktorý režíroval Édouard Deluc. Snímka mala premiéru v septembri 2017. Hlavnú postavu Paula Gauguina stvárnil herec Vincent Cassel.

Film je voľne založený na Gauguinovej knihe „Noa Noa“, ktorá popisuje časť jeho života.

## Herecké obsadenie
* Vincent CasselPaul Gauguin
* Ian McCamyhuslista
* Pernille BergendorffMette Gauguin
* Tuheï AdamsTehura
* Malik ZidiHenri Vallin
* Marc BarbéStéphane Mallarmé
* Samuel JouyÉmile Schuffenecker

## Fakty a zaujímavosti
* Na území Francúzska videlo v kinách snímku 214 611 divákov.
* Cestovateľským denník *Noa Noa*, ktorý napísal Paul Gauguin po svojom prvom pobyte na Tahiti v roku 1893, dalo Edouardovi Delucovi túžbu natočiť film zameraný na tohto umelca.
* Pred natáčaním si Vincent Cassel prečítal *„Noa Noa“* a tiež šiel do Musée d'Orsay za prítomnosti Edouarda Deluca, aby si prezrel maliarove obrazy a sochy.
* Režisér sa pri spracovaní Gauguinového charakteru rozhodol nezobrazovať kontroverznú stránku postavy.
* Sníka sa odkazuje na viacero filmov, vrátane *The Big Sky* (1952), *Peklo v Pacifiku* (1968) alebo *Jeremiah Johnson* (1972).

## Referencie

## Externé odkazy
* 
* 
* 
* 

Kategória:Filmy podľa názvu
Kategória:Filmy z 2017
Kategória:Francúzske biografické filmy
Kategória:Francúzske filmy inšpirované skutočnou udalosťou
Ortogonalita

**Ortogonalita** je pojem používaný v rôznych oblastiach matematiky, fyziky a inžinierstva, ktorý označuje vzájomnú kolmosť dvoch alebo viacerých objektov. 

## Geometrická ortogonalita
V euklidovskej geometrii sa dva vektory považujú za ortogonálne, ak ich skalárny súčin je nulový. To znamená, že zvierajú uhol 90 stupňov (priamy uhol). Ak sú dve priamky ortogonálne, znamená to, že sa pretínajú pod pravým uhlom.

## Ortogonalita v lineárnej algebre
V kontexte lineárnej algebry je ortogonalita kľúčovým pojmom pri práci s vektormi a maticami. Množina vektorov je ortogonálna, ak každý pár vektorov v množine je navzájom ortogonálny (keď sú kolmé na seba). Ak sú tieto vektory navyše normované (t. j. majú jednotkovú dĺžku), hovoríme o ortonormálnej množine.

Ortogonálne matice sú matice, ktorých riadky (alebo stĺpce) tvoria ortonormálnu bázu, čo znamená, že transponovaná matica je zároveň jej inverznou maticou.

## Referencie

Kategória:Lineárna algebra
Kategória:Geometria
Oľšovec (prítok Hornádu)

**Oľšovec** je vodný tok v Spišsko-gemerskom krase a Hornádskej kotline na území okresu Poprad a Spišská Nová Ves. Je to pravostranný prítok Hornádu s dĺžkou približne 6,2 km a je tokom V. rádu. Preteká ochranným pásmom Národného parku Slovenský raj.

## Priebeh toku
Potok pramení na severnom okraji Spišsko-gemerského krasu, v geomorfologickom podcelku Slovenský raj, v lokalite Repiská, v nadmorskej výške približne 

Prameň sa nachádza v oblasti nesúvislého lesného porastu na severovýchodných svahoch masívu Baba (). Od prameňa tečie severným smerom, no zakrátko v lokalite Lazy opúšťa Slovenský raj i zalesnené územie. Už v Hornádskej kotline a jej podcelku Vikartovská priekopa priberá ľavostranný prítok a stáča sa na severovýchod. Už v poľnohospodárskej, len mierne zvlnenej krajine priberá ďalší ľavostranný prítok a pokračuje už východným smerom. Južne od Spišského Štiavnika sa vlní a opäť stáča na juhovýchod a priberá pravostranný prítok z lokality Dieliky. Postupne sa opäť stáča na východ a v lokalite Rybníky sa v blízkosti obce Betlanovce, v nadmorskej výške približne  vlieva pravostranne do Hornádu. Potok patrí do širšieho povodia rieky Slaná.

Potok pramení a prevažnou časťou preteká katastrálnym územím obce Spišský Štiavnik v okrese Poprad v Prešovskom kraji, na dolnom toku tiež územím obce Betlanovce v okrese Spišská Nová Ves v Košickom kraji.

## Referencie

## Pozri aj
* Spišsko-gemerský kras, Slovenský raj
* Hornádska kotlina, Vikartovská priekopa

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Poprad
Kategória:Vodné toky v okrese Spišská Nová Ves
Kategória:Spišský Štiavnik
Kategória:Betlanovce
Turica ročná

**Turica ročná** (iný názov **hviezdnik ročný**, ) je druh jednoročnej byliny rodu turica, z čeľade astrovité (*Asteraceae*). Jej prirodzený areál sa rozprestiera od východnej Kanady po stredné a východné oblasti Spojených štátov.

## Opis
Turica ročná je jednoročná, prípadne ozimná bylina s tenkým, vretenovitým koreňom, zakončeným koreňovou hlavou, s priemerom do 15 mm. Byľ je priama, jednoduchá, hranatá, odstávajúco chlpatá, v hornej časti vrcholíkovito rozkonárená, vysoká 30 až 120 cm.

Prízemné listy sú stopkaté, stopka je široká, čepeľ je široko vajcovito kopijovitá, na báze zúžená, hrubo zúbkatá, dlhá 60 až 120 mm, široká 20 až 40 mm, chlpatá. Byľové listy sú sediace, čepeľ je kopijovitá, celistvookrajová alebo hrubo zúbkatá, na vrchole ostro končistá, chlpatá.

Úbory sú lúčovité, v počte 40 až 120, s priemerom 15 až 20 mm, usporiadané do mnohoramenného vrcholíkového súkvetia. Zákrov je miskovitý, kužeľovitý až pologuľovitý, zákrovné listene sú dvoj až trojradové, zelené, bielo lemované. Lúčovité kvety sú v počte do 50, biele alebo fialkasté, dlhé do 10 mm. Rúrkovité kvety v terči sú žlté, dlhé do 3 mm.

Plodmi sú veľmi drobné, úzko obrátene vajcovité, jemne chlpaté nažky s chocholcom, s nerovnako dlhými štetinkami.

## Rozšírenie
Turica ročná je pôvodná v Severnej Amerike, v strednej a východnej časti Spojených štátov a juhovýchodnej Kanade. Druhotne sa rozšírila v Európe od Francúzska po európsku časť Ruska, na Kaukaze, vo východnej Číne, Japonsku a Tichomorí. Na Slovensku je rozšírená hojne na celom území, v horských oblastiach roztrúsene až vzácne. Najvyššie zaznamenaný výskyt pochádza zo Snilovského sedla (Krivánska Fatra), vo výške .

## Ekológia
Turica ročná rastie na živiny bohatých i chudobných, suchších až čerstvo vlhkých pôdach. Vyskytuje sa na rumoviskách, úhoroch, pasienkoch, na vlhkých lúkach a v lužných spoločenstvách od nížin po horský vegetačný stupeň. Je veľmi variabilná v odení byle, tvare listov, farbe a dĺžke lúčovitých kvetov. Kvitne od júna do septembra.

## Referencie

## Iné projekty

Kategória:Flóra na Slovensku
ročná
Kategória:Nepôvodné druhy rastlín
Kategória:Rastliny s bielymi kvetmi
Kategória:Rastliny so žltými kvetmi
1. slovenská futbalová liga žien 2023/2024

**1. slovenská futbalová liga žien 2023/2024** (názov podľa sponzora: **Demišport liga 2023/2024**) bol 31. ročník najvyššej futbalovej súťaže žien. Víťazkami sa stali futbalistky zo Spartak Myjava. Do druhej ligy prepadla GFC regionálna akadémia.

## Základná časť
Základná časť začala 11. augusta 2023 a skončila 23. marca 2024. Každý tím odohral 18 zápasov. Prvých 5 tímov postupuje do skupiny o titul. Posledných 5 tímov do skupiny o udržanie sa.

#### Tabuľka

Zdroj.

#### Zápasy

Zdroj.

## Nadstavbová časť
V skupinách o titul a udržanie sa každý tím odohrá 8 zápasov. Skupiny o titul a udržanie sa začali 6. apríla 2024 a skončili posledným zápasom 8. júna 2024. Víťazkami sa stali futbalistky zo Spartak Myjava. Do druhej ligy prepadla GFC regionálna akadémia a naopak z druhej ligy do prvej postúpili futbalistky z KFC Komárno.

### Skupina o titul

#### Tabuľka

Zdroj.

#### Zápasy

Zdroj.

### Skupina o udržanie sa

#### Tabuľka

Zdroj.

#### Zápasy

Zdroj.

## Štatistiky hráčok

### Góly

Zdroj.

## Referencie

Kategória:Najvyššia futbalová súťaž na Slovensku
Kategória:Ženský futbal na Slovensku
Kategória:Futbal v 2023
Kategória:Futbal v 2024
Kostol svätého Jozefa robotníka

**Kostol svätého Jozefa robotníka** môže byť:

* Kostol svätého Jozefa robotníka (Baláže)
* Kostol svätého Jozefa robotníka (Čadca) v časti obce Kýčerka
* Kostol svätého Jozefa robotníka (Gemerská Poloma)
* Kostol svätého Jozefa robotníka (Háj)
* Kostol svätého Jozefa robotníka (Kolačno)
* Kostol svätého Jozefa robotníka (Krivá)
* Kostol svätého Jozefa robotníka (Nová Dubnica)
* Kostol svätého Jozefa robotníka (Nesvady)
* Kostol svätého Jozefa robotníka (Považská Bystrica) v časti obce Podmanín
* Kostol svätého Jozefa robotníka (Prievidza) v časti obce Hradec
* Kostol svätého Jozefa robotníka (Stará Ľubovňa) v časti obce Podsadek
* Kostol svätého Jozefa robotníka (Svit)
* Kostol svätého Jozefa robotníka (Viničky)
* Kostol svätého Jozefa robotníka (Víťaz)
* Kostol svätého Jozefa robotníka (Zemplínska Nová Ves) v časti obce Úpor
* Kostol svätého Jozefa robotníka (Zemplínske Hámre)
* Kostol svätého Jozefa robotníka (Zemplínske Hradište)
* Kostol svätého Jozefa robotníka (Žilina) v časti obce Budatín

Jozef Robotník
Maliar Amfitrité

[náhľad|Atický [červenofigúrová keramika|červenofigúrový pyxis zobrazuje Poseidóna a Amfitrité,  Maliar Amfitrité, cca 460 pred Kr. Národné archeologické múzeum v Aténach 1708 / CC 1551]]
**Maliar Amfitrité** je konvenčné meno gréckeho maliara červenofigúrových váz, pôsobiaceho približne v rokoch 475 až 450 pred Kr.
 
Maliara Amfitrité sir John Beazley pôvodne nazval *Maliar Amymóné* podľa nymfy Amymóné, ktorú videl v zobrazenej žene na aténskom červenofigúrovom pyxise (Národné archeologické múzeum 1708). Potom mu zmenil meno, keď v tejto scéne spoznal mytologický príbeh, v ktorom Poseidón videl Néreovu dcéru Amfitrité tancovať na ostrove Naxos a uniesol ju. Maliarovi Amfitrité sa na základe štylistiky pripisuje približne päťdesiat váz. Maľoval najmä nádoby na pitie, kylikes (je ich viac než polovica ), skyfoi a kantharoi. Z obdobia jeho ranej tvorby je jeho kantharos z Bostonu (Museum of Fine Arts 98.932), ktorý ukazuje na spoluprácu s hrnčiarom Hierónom. V nasledujúcom tvorivom období sa jeho maliarska tvorba štylisticky dosť podobala prácam Karlsruhského maliara, Sótadovho maliara, Maliara Zefyra a Lewisovho maliara, ktorý sa špecializoval na skyfoi.

Vo výbere tém prevažujú u neho mytologické scény, a to najmä dionýzovské, príkladom je jeho kantharos z Mníchova (Staatliche Antikensammlungen 2560) so zobrazením satyra a menády. Hlavnou postavou na červenofigúrovom kantharose z Londýna (Britské múzeum E 155, asi 460–450) je kráľ Lapithov Ixión, ktorý je známy z niekoľkých vázových malieb zo 6. a 5. stor. pred Kr. Výjav zo života zobrazuje napr. jeho červenofigúrový kylix s Philadelphie (Penn Museum) so zobrazením hudobníka hrajúceho na sedemstrunovú lýru na symposiu.


Amphitrite Painter ARV 832 38 satyr and maenad - maenad and satyr.jpg|Atický červenofigúrový kantharos so zobrazením satyra a menády, cca 460 pred Kr., Staatliche Antikensammlungen 2560, Mníchov
Lébès gamikos à figures rouges MNB 2108 01.jpg|Červenofigúrový lebes gamikos, cca 460 pred Kr., Louvre MNB 2108, Paríž 
Red-figure kantharos Gigantomachy (Boston MFA 98.932).jpg|Atický červenofigurový kantharos zobrazuje boj bohov s Gigantmi, Museum of Fine Arts 98.932, Boston 

 
## Referencie

## Iné projekty

Kategória:Maliari starovekého Grécka
Jozef Slovák (sériový vrah)

**Jozef Slovák** (* 7. apríl 1951, Plavecký Štvrtok) je slovenský sériový vrah, ktorý v rokoch 1978 až 1991 zavraždil na Slovensku a v Česku najmenej päť žien vo veku 16 až 21 rokov. V súčasnosti si odpykáva doživotný trest za štyri vraždy v Ilavskej väznici.

Jozef Slovák je jedným z najvýznamnejších prípadov kontroverznej amnestie, ktorú vyhlásil vtedajší prezident Václav Havel. Vďaka tejto amnestii si za vraždu 21-ročnej Juhoslovanky odpykal len osem rokov vo väzení. Po prepustení spáchal v priebehu necelého roka a pol ďalšie najmenej štyri vraždy mladých žien, kým ho opäť zadržali. Jozef Slovák zostáva jedným z iba dvoch ľudí odsúdených za sériu vrážd bez väzby na organizovaný zločin v novodobej histórii Slovenska (druhým Ondrej Rigo).

## Vraždy
Jozef Slovák bol odsúdený za vraždu piatich žien.

Slovák sa so svojou prvou obeťou, Juhoslovankou Blažicou P. stretol vo vlaku. 22. augusta 1978 ju zobral do lesa v Bratislave na Železnú studničku (dnes súčasť Bratislavského lesoparku) a pokúsil sa s ňou o sex. Keď odmietla a snažila sa brániť, udusil ju. Po vražde odtiahol jej telo hlbšie do lesa a prikryl ho konármi. Potom, čo priamo v lese spálil časť jej oblečenia, daroval niektoré jej veci svojej priateľke.

V roku 1982 bol Slovák za túto prvú vraždu odsúdený na trest odňatia slobody v trvaní 15 rokov. Na výkon trestu nastúpil vo väznici v Leopoldove, ale 10. marca 1990 bol podmienečne prepustený na základe rozsiahlej amnestie prezidenta Československa Václava Havla. Mnoho vrahov, kariérnych zločincov a iných nebezpečných ľudí bolo prepustených z väzníc podmienečne. Bez amnestií by sa Slovák do roku 1997 nedostal na slobodu. V rokoch 1990 až 1991 Slovák zavraždil najmenej štyri ženy, jeho druhú vraždu spáchal len štyri mesiace po prepustení z väzenia.

Jozef Slovák sa s Monikou Ondíkovou zoznámil v Prahe. Spoločne odišli 4. júla 1990 na Konopiště pri Benešove, asi 50 kilometrov juhovýchodne od hlavného mesta. V parku kaštieľa na ňu Slovák vytiahol plynovú pištoľ a osemkrát vystrelil nábojmi plnenými nervovoparalytickým plynom. Keď spadla na zem, niekoľkokrát ju udrel palicou do hlavy, až ju zabil. Potom prehľadal jej veci a vzal jej 2 400 amerických dolárov, 800 nemeckých mariek, viac ako 16 000 rakúskych šilingov, prsteň a make-up. Telo odtiahol hlbšie do lesa a prikryl konármi. O týždeň sa na miesto vrátil a do vrecka jej vložil železničný lístok do Českých Budějovíc, aby zmiatol políciu.

Dva dni po jeho poslednej vražde zatkli Slováka v Bratislave. Na tele mu našli modriny, ktoré mu spôsobila Anna Královičová. Polícia našla aj nelegálnu zbraň.

Za vraždu Moniky Ondíkovej, Vladislavy Maříkovej, Diany Lopuchovskej a Anny Královičovej bol 20. augusta 1993 Mestským súdom v Bratislave odsúdený na doživotie.

V roku 1997 sa Slovák sťažoval predstaviteľom mesta Ilava, že vo svojom odbore elektroniky nedokáže vytvoriť nové vynálezy, najmä pre nedostatok nástrojov a nedostupnosť písacieho stroja.

## Referencie

Kategória:Slovenskí zločinci
Kategória:Slovenskí vrahovia
Kategória:Osobnosti z Plaveckého Štvrtka
Little Britain

***Little Britain*** je britský komediálny seriál z rokov 20032006. Hlavné postavy stvárňujú Matt Lucas a David Walliams. V roku 2008 vznikla šesť dielne pokračovanie série s názvom *[[Little Britain USA]]*.

V dieloch sa objavujú viaceré skeče, zahŕňajúce prehnané paródie na Britov, zo všetkých spoločenských vrstiev v rôznych situáciách. Tieto scény sú divákovi prezentované prostredníctvom rozprávača, ktorý naznačuje, že program ukazuje a paroduje jednotlivé metódy života rôznych vrstiev britských obyvateľov. Prvá séria bola vysielaná prostredníctvom televízie BBC Three v roku 2003.

## Herecké obsadenie

### Hlavné postavy
* Matt Lucasviac rolí
* David Walliamsviac rolí
* Tom Baker (rozprávač)

### Ostatné postavy
* Anthony Headpremiér
* Ruth JonesMyfanwy
* Paul Putnerviac rolí
* Steve Furstviac rolí

## Postavy (výber)
Zdroj:

## Diely a série

### 1. séria

### 2. séria

### 3. séria

### 4. séria

## Referencie

## Iné projekty

## Externé odkazy

* Little Britain BBC
* 
* 
* 
* 

Kategória:Britské televízne seriály
Kategória:Televízne seriály z roku 2003
Svetlo (EP)

***Svetlo*** je EP slovenskej speváčky Dominiky Mirgovej, ktoré vyšlo 13. mája 2022 pod vydavateľstvom Talizman s.r.o. v digitálnej podobe. Nahrávka obsahuje 5 skladieb. EP dostalo označenie „jarné EP“ a je štvrtým a zároveň posledným zo štvorice sezónnych EP.

## Zoznam skladieb

## Referencie

Kategória:EP Dominiky Mirgovej
Kategória:EP z 2022
SkyTeam

**SkyTeam** je jednou z troch hlavných leteckých aliancií na svete. SkyTeam bol založený v júni 2000 a po alianciách Star Alliance a Oneworld bol poslednou z troch vytvorených aliancií. Jej ročný počet cestujúcich je 624 miliónov zákazníkov (2024), čo je druhý najväčší počet z troch hlavných aliancií. Od februára 2025 SkyTeam tvorí 18 aktívnych dopravcov; prevádzkuje aj nákladnú alianciu s názvom SkyTeam Cargo, ktorá spolupracuje s desiatimi dopravcami, všetkými členmi SkyTeamu. Jej centralizovaný riadiaci tím, SkyTeam Central, sídli v holandskom Amstelveene.

## Členovia

### Riadni členovia a ich členské spoločnosti
Od februára 2025 sú členmi SkyTeamu tieto letecké spoločnosti:

### Suspendovaní členovia a členské spoločnosti

### Bývalí členovia a členské spoločnosti
**Bývalí členovia spoločnosti a ich spoločnosti**

**Bývalé členské spoločnosti súčasných členských leteckých spoločností**

**Bývalí asociovaní členovia**


Súbor:Boeing 787 Dreamliner (N961AM) de Aeroméxico.jpg
Súbor:Air France A380 F-HPJA.jpg
Súbor:Delta Air Lines B767-3P6-ER N1501P EDDS 2011.jpg
Súbor:KOREAN AIR Boeing 747-400 HL7492 (2134952482).jpg


## SkyTeam Cargo
SkyTeam Cargo je nákladná divízia SkyTeamu. K aprílu 2024 tvorilo alianciu pre nákladnú dopravu deväť členov z aliancie pre osobnú dopravu: Aeroméxico Cargo, Air France-KLM Cargo (zahŕňajú Air France Cargo a KLM Cargo), China Cargo Airlines, Czech Airlines Cargo, Delta Cargo, ITA Airways Cargo, Korean Air Cargo a Saudia Cargo. Aerolíneas Argentinas Cargo, nákladná divízia spoločnosti Aerolíneas Argentinas, vstúpila do aliancie v novembri 2013. Saudia Cargo vstúpila do aliancie 15. apríla 2019.

## Farba a logo
V roku 2009, pri príležitosti 10. výročia aliancie, SkyTeam zaviedol špeciálnu farbu, pričom Delta Air Lines bola prvou leteckou spoločnosťou, ktorá sfarbila jedno zo svojich lietadiel v týchto farbách. Polep pozostávala z celokovového strieborného trupu a tmavomodrého znaku s logom SkyTeamu. Znak aliancie je namaľovaný na oboch stranách trupu. V auguste 2016 nosilo polep SkyTeamu 52 lietadiel.

## Referencie

## Iné projekty

Kategória:Letecké aliancie
Kategória:Nadnárodné spoločnosti
Turica sumatranská

**Turica sumatranská** () je druh jednoročnej byliny rodu turica, z čeľade astrovité (*Asteraceae*). Jej prirodzený areál zahŕňa oblasti od Mexika po tropickú Južnú Ameriku.

## Opis
Turica sumatranská je jednoročná bylina s vretenovitým, rozkonáreným koreňom. Byľ je priama, pozdĺžne ryhovaná, rovnomerne husto olistená, sivozelená, husto drsne chlpatá, vysoká 10 až 120 cm.

Čepeľ dolných byľových listov je obrátene kopijovitá, najširšia v hornej polovici, celistvookrajová alebo s niekoľkými plytkými zubmi, husto pritisnuto chlpatá, dlhá 40 až 80 mm, široká do 12 mm. Čepeľ horných byľových listov je úzko čiarkovito kopijovitá, celistvookrajová, končistá.

Úbory sú terčotvaré, v počte 50 až 200, valcovité, na báze zaguľatené, usporiadané v hustej, podlhovastej vrcholovej metline. Zákrov je valcovitý, zákrovné listene sa škridlicovo prekrývajú, vonkajšie sú odstávajúco drsne chlpaté, vnútorné zákrovné listene sú až trikrát dlhšie ako vonkajšie zákrovné listene. Lôžko úboru je ploché alebo mierne vypuklé. Okrajové kvety sú rúrkovité, približne také dlhé ako zákrovné listene, krémovo biele, s nepravidelným, krátko laločnatým korunným lemom. Stredové kvety sú veľmi úzko rúrkovité, žltobiele.

Plodmi sú elipsovité, mierne stlačené nažky s dvomi výraznými rebrami, s jednoradovým chocholcom.

## Rozšírenie
Turica sumatranská je pôvodná v tropickej Južnej Amerike, odkiaľ sa druhotne rozšírila do všetkých subtropických oblastí sveta, kde na mnohých miestach úspešne naturalizovala. Na Slovensku bola iba v posledných rokoch veľmi vzácne zavlečená na niekoľko lokalít v Bratislave.

## Ekológia
Turica sumatranská osídľuje rumoviská, pusté miesta a okraje komunikácií v silne antropický narušených územiach. Je značne variabilná vo výške byle, v počte úborov a ďalších znakoch ovplyvnených vlhkostnými pomermi stanovišťa. Kvitne od júla do októbra.

## Referencie

## Iné projekty

Kategória:Flóra na Slovensku
sumatranská
Kategória:Nepôvodné druhy rastlín
Kategória:Rastliny s bielymi kvetmi
Kategória:Rastliny so žltými kvetmi
Ždiar (potok)

**Ždiar** je vodný tok v Spišsko-gemerskom krase a Hornádskej kotline na území okresu Poprad a Spišská Nová Ves. Je to ľavostranný prítok Tepličného potoka s dĺžkou približne 3,5 km a je tokom VI. rádu. Preteká Národným parkom Slovenský raj a jeho ochranným pásmom.

## Prameň
Potok pramení na severnom okraji Spišsko-gemerského krasu, v geomorfologickom podcelku Slovenský raj, v lokalite Na Marínke, v nadmorskej výške približne  Prameň sa nachádza v lesnom poraste na východnom úpätí Repísk (). 

## Priebeh toku
Od prameňa prakticky po celý čas tečie východným až severovýchodným smerom, sledujúc nevýrazné údolie a priberajúc iba malé prítoky. Pravým brehom obmýva úpätie lesa Na Marínke, v nadmorskej výške cca  opúšťa územie obce Spišský Štiavnik a vteká na územie Betlanoviec. Vo svojej strednej časti v lokalite Medzi svrčinky opúšťa Slovenský raj i zalesnené územie a pokračuje stále prevažne východným smerom Vikartovskou priekopou, ktorá je podcelkom Hornádskej kotliny. Podhorskou lúkou a následne aj poľnohospodárskou, len mierne zvlnenou krajinou tečie lokalitou Žiar, popri menšej vodnej ploche a následne sa už v blízkosti obce Betlanovce, v nadmorskej výške približne  vlieva ľavostranne do Tepličného potoka, ktorý je prítokom Hornádu. Potok patrí do širšieho povodia rieky Slaná.

Potok pramení a na hornom toku tak preteká katastrálnym územím obce Spišský Štiavnik v okrese Poprad v Prešovskom kraji, následne vedie územím obce Betlanovce v okrese Spišská Nová Ves v Košickom kraji.

## Pôvod názvu
Motivantom pomenovania vodného toku bolo pole Ždiar, cez ktoré preteká, s významom *lokalita získaná ždiarením/žiarením, čiže vypálením lesa*. Názov poľa bol bez ďalšej zmeny prenesený na vodný tok v podobe jednočlenného hydronyma ako súčasť početnej skupiny názvov v slovenskej toponymii, najmä hydronymii. Hydronymum Ždiar bolo štandardizované v roku 1975. V súčasnej slovenskej štandardizovanej hydronymii hydronymum Ždiar je jedinečným názvom (január 2024). 

## Referencie

## Pozri aj
* Spišsko-gemerský kras, Slovenský raj
* Hornádska kotlina, Vikartovská priekopa

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Poprad
Kategória:Vodné toky v okrese Spišská Nová Ves
Kategória:Spišský Štiavnik
Kategória:Betlanovce
Násobenie skalárom

**Násobenie skalárom** je základná operácia v lineárnej algebre, ktorá spočíva v násobení vektora alebo matice reálnym (alebo komplexným) číslom, nazývaným **skalár**.

## Definícia
Ak máme vektor v = \begin{bmatrix} v_1, v_2, ..., v_n \end{bmatrix} v n-rozmernom priestore a skalár \lambda, výsledkom násobenia skalárom je nový vektor, kde každá súradnica pôvodného vektora je vynásobená skalárom:

\lambda v = \lambda \begin{bmatrix} v_1, v_2, ... , v_n \end{bmatrix} = \begin{bmatrix} \lambda v_1, \lambda v_2, ... , \lambda v_n \end{bmatrix}
Všeobecne platí:

* Ak \lambda > 0, vektor si zachováva smer.
* Ak \lambda , vektor sa otočí do opačného smeru.
* Ak \left\vert \lambda \right\vert > 0, vektor sa predĺži.
* Ak 0 , vektor sa skráti.
* Ak \lambda = 0, výsledkom je nulový vektor.

### Príklad
Majme vektor v = \begin{bmatrix} 1, 2, 3, 4 \end{bmatrix} a skalár \lambda = 4. Potom:

4v = 4\begin{bmatrix} 1, 2, 3, 4 \end{bmatrix} = \begin{bmatrix} 4 \times 1 & 4 \times 2 & 4 \times 3 & 4 \times 4 \end{bmatrix} = \begin{bmatrix} 4, 8, 12, 16 \end{bmatrix}

Kategória:Lineárna algebra
Tymolová modrá

**Tymolová modrá** je hnedozelená alebo červenohnedá kryštalická práškovitá látka, ktorá sa používa ako indikátor pH. Je nerozpustný vo vode, ale rozpustný v alkohole a v zriedených alkalických roztokoch.

náhľad|Spektrum tymolovej modrej

Tymolová modrá sa mení z červenej na žltú pri pH 1,2–2,8 a zo žltej na modrú pri pH 8,0–9,6. Zvyčajne je súčasťou univerzálneho indikátora.

Pri vlnovej dĺžke (378 - 382) nm extinkčný koeficient > 8000 a pri vlnovej dĺžke (298 - 302) nm extinkčný koeficient > 12000.

## Štruktúry
Tymolová modrá má rôzne štruktúry pri rôznom pH.

: 450x450bodtymolová modrá.

žiadny|náhľad|400x400bod| Farba roztoku tymolovej modrej pri rôznych acidobázických podmienkach: vľavo: kyslé, v strede: neutrálne, vpravo: alkalické

## Bezpečnosť
Tymolová modrá môže spôsobiť podráždenie. Jeho toxikologické vlastnosti neboli úplne preskúmané. Škodlivý po požití, akútna toxicita. Nebezpečné len vtedy, keď sú percentuálne hodnoty vyššie ako 10 %.

## Referencie

## Externé odkazy
* Tymolová modrá - *Europian Chemical Agency (ECHA)*

## Zdroj

Kategória:Acidobázické indikátory
Kategória:Benzénsulfonáty
Kategória:Alkylfenoly
Kategória:Fenolové farbivá
Kategória:Triarylmetánové farbivá
Kategória:Izopropylové zlúčeniny
Kategória:Indikátory
Medzinárodné letisko Punta Cana

**Medzinárodné letisko Punta Cana** (; IATA: **PUJ**, ICAO: **MDPC**) je medzinárodné komerčné letisko v súkromnom vlastníctve nachádzajúce sa v Punta Cane na východe Dominikánskej republiky. Letisko bolo postavené s otvorenými terminálmi a strechami pokrytými palmovými listami. Grupo Puntacana postavila letisko, ktoré navrhol architekt Oscar Imbert, a slávnostne ho otvorila v decembri 1983. Vlastní ho Grupo Puntacana a stalo sa tak prvým medzinárodným letiskom v súkromnom vlastníctve.

Letisko je najvyťaženejšie v Dominikánskej republike a druhé najrušnejšie v Karibiku, hneď za portorickým Medzinárodným letiskom Luisa Muñoza. V roku 2022 prešlo cez terminály viac ako 8,3 milióna cestujúcich (spolu príletov a odletov) s takmer 50 000 prevádzkami komerčných lietadiel. V roku 2023 letisko predstavovalo 60 % všetkých leteckých príletov v Dominikánskej republike. Letisko obsluhuje 90 letísk v 26 krajinách.

Koncom októbra 2024 sem boli spustené charterové lety zo slovenského Letiska M. R. Štefánika.

## Galéria

Súbor:MDPC Airport.jpg
Súbor:Punta Cana International Airport ramp overview.jpg
Súbor:Punta Cana (PUJ - MDPC) AN1558217.jpg


## Referencie

## Iné projekty

## Zdroj

Kategória:Letiská v Dominikánskej republike
Kategória:Architektúra z 1983
Turica uhorská

**Turica uhorská** () je druh trvácej byliny rodu turica, z čeľade astrovité (*Asteraceae*). Prirodzene rastie v Poľsku, na Slovensku a v Rumunsku.

## Opis
Turica uhorská je trváca bylina s jednoduchým alebo chudobne rozkonáreným podzemkom. Byľ je zvyčajne vystúpavá až priama, nerozkonárená, nevýrazne ryhovaná, roztrúsene odstávajúco chlpatá, vysoká 5 až 25 cm.

Prízemné listy sú usporiadané v ružici, stopkaté, stopka je úzko krídlatá. Čepeľ je obrátene vajcovito kopijovitá až lopatkovitá, najširšia je v hornej pätine, dlhá 30 až 100 mm, široká do 12 mm, svetlo žltozelená, na okraji a na stopke riedko odstávajúco chlpatá. Byľové listy sú v počte 4 až 8, smerom k vrcholu sa zmenšujúce, dlhé 30 až 55 mm, široké do 7 mm, žltozelené. Horné listy sú sediace, čepeľ je kopijovitá, najširšia v polovici.

Úbory sú lúčovité, pologuľovité, prevážne jednotlivé, s priemerom 15 až 20 mm. Zákrovné listene sú čiarkovito kopijovité, v hornej časti mierne odstávajúce, dlhé do 6,5 mm, často červenkasté, husto odstávajúco bielo chlpaté. Lúčovité kvety sú v počte 80 až 110, nahor a do strán rozložené, fialové, vzácnejšie belavé. Rúrkovité kvety sú valcovité, žlté, dlhé do 4 mm.

Plodmi sú drobné, obrátene vajcovité, sploštené nažky s dvomi výraznými rebrami, s chocholcom.

## Rozšírenie
Turica uhorská je karpatský endemit s výskytom od Slovenska po hranice Rumunska a Ukrajiny. Na Slovensku rastie v Krivánskej Fatre, Západných Tatrách, Vysokých Tatrách a v Belianskych Tatrách. Z jednej lokality je známa aj z Chočských vrchov a z Nízkych Tatier. Najnižší výskyt, vo výške , pochádza z oblasti Sivého vrchu, najvyšší bol zaznamenaný v sedle Váha, vo výške .

## Ekológia
Turica uhorská rastie na trávnatých holiach, skalnatých svahoch a stabilizovaných sutinách, na okrajoch porastov kosodreviny na vápencoch a dolomitoch, vzácnejšie na mylonitoch v subalpínskom a alpínskom vegetačnom stupni. Kvitne od (júna) júla do augusta (septembra). Vzhľadom na výskyt vo vysokohorských polohách nie je priamo ohrozená ľudskými aktivitami.

## Referencie

## Iné projekty

## Externé odkazy
* turica uhorská na stránke iNaturalist

Kategória:Flóra na Slovensku
Kategória:Najmenej ohrozené druhy
uhorská
Kategória:Rastliny s fialovými kvetmi
Kategória:Rastliny so žltými kvetmi
Suchá Belá (potok)

**Suchá Belá** je vodný tok v Spišsko-gemerskom krase a Hornádskej kotline na území okresu Spišská Nová Ves. Je to pravostranný prítok Veľkej Bielej vody s dĺžkou približne 4 km a je tokom VI. rádu. Preteká Národným parkom Slovenský raj.

## Priebeh toku
Potok pramení v severnej časti Spišsko-gemerského krasu, v geomorfologickom podcelku Slovenský raj, pod sedlom Žliabky, v nadmorskej výške približne 

Prameň sa nachádza v lesnom poraste v závere rokliny a doliny Suchá Belá. Od prameňa po celý čas tečie severným smerom, roklinou s viacerými tiesňavami a vodopádmi. V hornej časti je údolie ešte málo exponované a potok sa tu dočasne stáča na severovýchod. Zakrátko však už pokračuje opäť na sever a priberá pravostranný prítok spod Vrchhory. V strednej časti vodný tok vytvoril turisticky atraktívnu rovnomennú roklinu, ktorou vedie značený turistický chodník s rebríkmi. Na tomto úseku priberá významnejší pravostranný prítok z lokality Pod Vtačím hrbom a nachádzajú sa tu viaceré vodopády, medzi nimi Bočný (na spomínanom prítoku), Korytový a Okienkový. Onedlho tok prekonáva ďalší, Misový vodopád a pokračuje roklinou na sever. Na jej konci priberá významnejší pravostranný prítok a rozširujúcim sa údolím opúšťa Slovenský raj i zalesnené územie. V lokalite Podlesok vteká do Vikartovskej priekopy, ktorá je podcelkom Hornádskej kotliny a tu sa v nadmorskej výške približne  vlieva pravostranne do Veľkej Bielej vody, prítoku rieky Hornád. Potok patrí do širšieho povodia rieky Slaná.

Potok pramení a preteká iba katastrálnym územím obce Hrabušice v okrese Spišská Nová Ves v Košickom kraji.

## Referencie

## Pozri aj
* Spišsko-gemerský kras, Slovenský raj
* Hornádska kotlina, Vikartovská priekopa

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Spišsko-gemerskom krase
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Spišská Nová Ves
Kategória:Hrabušice
Dáma (zbierka noviel)

**Dáma** je posledná, nedokončená zbierka noviel od slovenského autora Františka Švantnera. Na zbierke začal pracovať v roku 1947 v Novej Bani; novela *Božia hra* bola pripravená na vydanie už v roku 1942, ale Švantner jej vydanie pozdržal s úmyslom zaradiť ju do neskoršej zbierky.

Autorovým „úmyslom už od roku 1943 bolo vytvoriť myšlienkovo zreťazené prózy, ktoré by previedli čitateľa od všemohúcej ‚božej hry‘ cez medzihru k ľudskej hre a z autorského hľadiska by boli vyrovnaním sa s vojnou, povstaním aj zásadnými problémami moderného človeka“.

Obsahuje novely *Božia hra*, *Dáma*, *Kňaz*, *Sedliak*, *List* a *Ľudská hra*. Uvedené povojnové novely boli prvýkrát vydané v knihe *Malka* z roku 1965 a samostatne vyšli o rok nato v zbierke *Dáma*. V oboch prípadoch však vyšli bez novely *Božia hra*. Prvé kompletné vydanie zbierky *Dáma* aj s *Božou hrou* vychádza v roku 1976 v rámci *Vybraných spisov Františka Švantnera*, publikovaných vydavateľstvom Slovenský spisovateľ, a potom aj samostatne v roku 1984.

Vydanie z roku 2025 (vydavateľstvo Sol Noctis) dopĺňa zbierku šiestimi poviedkami zo Švantnerovej ranej tvorby, ako aj ilustráciami Matúša Ďurčíka.

## Referencie

Kategória:Novely
Kategória:Slovenské knihy
Kategória:Knihy z 1966
Ateliér scenáristickej tvorby

**Ateliér scenáristickej tvorby** je súčasťou Filmovej a televíznej fakulty Vysokej školy múzických umení. Poskytuje komplexné vysokoškolské vzdelanie v troch stupňoch štúdia.  Trojročné bakalárske štúdium (Bc.) pripravuje najmä budúcich scenáristov  a dramaturgov. Mimoriadne nadaní študenti môžu pokračovať aj v magisterskom štúdiu, ktoré trvá ďalšie dva roky. Po jeho absolvovaní získajú titul Mgr. art. Poslucháči doktoranského štúdia môžu po úspešnom ukončení štúdia získať titul ArtD. (doktor umenia). Na štúdium ročne príjmu približne ôsmich uchádzačov.

## Pedagógovia
V ateliéri vyučujú profesionálni filmoví a televízni scenáristi a dramaturgovia, ale aj osobnosti zo slovenskej literatúry. Medzi nich patrí napr. Katarína Moláková (v súčasnosti vedúca ateliéru), Marek Leščák, Zuzana Liová, Alena Bodingerová, Jakub Medvecký a iní. V minulosti v ateliéri pôsobil spisovateľ Dušan Dušek, či filmový scenárista a spisovateľ Peter Balko. 

## Referencie

Kategória:Vysoká škola múzických umení v Bratislave
Jägerschnitzel

náhľad|Jägerschnitzel s cestovinami fettucine
**Jägerschnitzel** () je rakúske jedlo, ktoré pozostáva z pečeného teľacieho alebo bravčového rezňa a omáčky z húb a paradajok alebo smotany. V regionálnej kuchyni môže ísť aj o rezeň vyrobený zo pečenej alebo vyprážanej šunkovej salámy () s paradajkovou omáčkou a cestovinami.

## Klasická príprava
Pri klasickej príprave Jägerschnitzelu sa najskôr na masle opečie neobalený teľací rezeň. Omáčka sa skladá zo šalotiek namočených v bielom víne a uvarených v paradajkovej omáčke a zmiešaných s nakrájanými šampiňónmi, kuriatkami a smrčkov. Variáciou jedla je krátky čas pečený bravčový rezeň v kyslej smotane s opraženou cibuľkou, kuriatkami a paprikou na vrchu.

Nemeckou variáciou Jägerschnitzelu je obaľovaný bravčový rezeň s tmavou krémovou hubovou omáčkou. Zvyčajne sa podáva s hranolkami, rezancami alebo ryžou.

## Východonemecká variácia
náhľad|Jägerschnitzel zo šunkovej salámy s cestovinami fusilli a paradajkovou omáčkou
Bežná regionálna variácia vo východnom Nemecku sa pripravuje zo šunkovej salámy (). Na prípravu Jägerschnitzelu zo šunkovej salámy sa saláma najprv nakrája na plátky hrubé ako prst, obalí sa strúhankou a opraží sa na oleji alebo prepustenom masle do chrumkava a poleje sa rajčinovou omáčkou, kečupom alebo kombináciou oboch. Zvyčajne sa podáva s cestovinami, zemiakmi (zemiaková kaša, hranolkami alebo zemiakovým šalátom) alebo sa podáva samostatne ako niečo na zahryznutie.

Jedlo bolo populárne počas éry NDR, na kvantá servírované najmä v jedálňach alebo ako školské jedlo, ktoré sa často podávalo so zeleninou a lečom.

## Literatúra
* Herbert Frauenberger: *Ostdeutsche Gerichte mit Geschichte(n)*, Second edition. BuchVerlag für die Frau, Leipzig 2017, , p. 64.

## Iné projekty

* Jägerschnitzel na Wikibooks (po nemecky)

## Zdroj

Kategória:Mäso
Kategória:Rakúska kuchyňa
Kategória:Nemecká kuchyňa